OzLabs/hebrew-wiki-articles huggingface dataset:
דב דרום

דב דרום (שם לידה: ברנהרד דרוקר; בגרמנית: Bernhard Drucker; מאי 1927– 1997) היה מחנך ומרצה לחינוך במוסד החינוכי נעמן בכפר מסריק, בסמינר למורים אורנים ובאוניברסיטת חיפה.

==ילדות==
דרום נולד בברלין כברנהרד דרוקר במאי 1927, בן שני לרחל וחיים-צבי דרוקר.
בשנת 1939 נמלטה משפחתו מהשלטון הנאצי לאנגליה, שם סיים את בית הספר התיכון והחל ללמוד באוניברסיטה כימיה ופיזיקה.
כנער דתי, הצטרף לבני עקיבא אך לא מצא שם את מקומו ולאחר חיפושים הגיע לתנועת "השומר הצעיר" (אליה השתייך גם אחיו הגדול יואל שעלה לארץ בעלייה החמישית). דב היה למדריך נלהב, הפסיק את לימודיו הגבוהים, התמסר כולו לפעילות התנועתית, עלה לארץ ישראל ועברת את שמו לדב דרום.

==משפחה==
בגיל 22 נישא בישראל לשושנה, יוצאת אוסטריה וחניכת השומר הצעיר, נולדו להם שתי בנות, מיכל ונועה.
יחד היו ממקימי קיבוץ יסעור בגליל המערבי. לאחר שנפטרה שושנה, נישא דב שוב לחיה חברת הקיבוץ.
לדב וחיה נולדו שלושה בנים: יאיר, עמוס ועמית.

בשנת 1997 נפטר דרום בגיל 70.

==עשיה חינוכית==
דב החל את דרכו החינוכית כמורה ומחנך במוסד החינוכי האזורי "נעמן" בכפר מסריק. משם המשיך להכשרת מורים בסמינר למורים באורנים, בסמינר באורנים הדריך, לימד, כתב ופרסם את רעיונותיו החינוכיים. במשך שנים עמד דב בראש המדור לחינוך חברתי של החטיבה האוניברסיטאית באורנים.

בשנות עבודתו האחרונות עסק בעיקר בניהול סדנאות למחנכים על מנת לקרבם להשקפת עולמו ההומניסטית.

==משנתו החינוכית==
משנתו החינוכית של דרום דגלה בהומניזם, חירות הפרט, כבוד לאישיות התלמיד, אמפתיה, הימנעות מגישה שיפוטית, מבלי לוותר על העמדת תביעות מוסריות של מילוי חובות לאדם ולחברה.

דב פרסם עשרות מאמרים בישראל ובכתבי עת בינלאומיים. שיא יצירתו היה חיבור הספר "אקלים של צמיחה - חופש ומחויבות בחינוך", שיצא לאור בספרית הפועלים בשנת 1989.

== קישורים חיצוניים ==
*[http://www.asimon.co.il/ArticlePage.aspx?AID=754&AcatID=83#At קטע מיומנה של שושנה, אשתו הראשונה]
*[https://kotar.cet.ac.il/KotarApp/Viewer.aspx?nBookID=87492554#6.5519.6.default ספר "אקלים של צמיחה"] 
*[https://portal.macam.ac.il/article/%d7%90%d7%a7%d7%9c%d7%99%d7%9d-%d7%a9%d7%9c-%d7%a6%d7%9e%d7%99%d7%97%d7%94/ ביקורת על ספר "אקלים של צמיחה"]
*[https://www.yassur.org.il/http_new/viewpage.asp?pagesCatID=567&MemorialPage=1&Personkey=2F7464A587C841E7&siteName=yassur קורות חיים]

קטגוריה:סגל אוניברסיטת חיפה: חינוך
קטגוריה:סגל אורנים - המכללה האקדמית לחינוך
קטגוריה:ישראלים ילידי גרמניה
קטגוריה:בוגרי השומר הצעיר
קטגוריה:מייסדי קיבוצים
קטגוריה:יסעור: אישים
קטגוריה:כפר מסריק: אישים
קטגוריה:ישראלים שנולדו ב-1927
קטגוריה:ישראלים שנפטרו ב-1997
רודיאנוס

רודיאנוס (Rudianos) או רודיאובוס (Rudiobos) הוא אל מלחמה והמוות במיתולוגיה הקלטית שפולחנו היה נפוץ בגאליה (צרפת של ימינו).

בעת המפגש בין תרבות האימפריה הרומית לתרבות הקלטית זוהה רודיאנוס עם מרס - אל המלחמה מהמיתולוגיה הרומית.

משמעות שמו "האדום" המעיד על טבעו הלוחמני.

אתר פולחן מהמאה השישית לפנה"ס המקודש לרודיאנוס התגלה בסן-מישל-דה-ואלבון (Saint-Michel-de-Valbonne). באתר התגלה תגליף בו מתואר האל רכוב על סוס, כשלרגליו ראשיהם הכרותים של אויביו.

== לקריאה נוספת ==
<div style="direction: ltr;">
* Green, Miranda J., Dictionary of Celtic Myth and Legend, Thames and Hudson Ltd., (1997)
* Marie-Louise Sjoestedt, Celtic Gods and Heroes, Courier Dover Publications, 2000
</div>

קטגוריה:אלים בריטיים וגאליים קדומים
קטגוריה:אלי מלחמה
קטגוריה:אלי מוות
עיתונות ילדים

עיתונות ילדים היא עיתונות המיועדת לילדים (בדרך מגיל הגן ועד גילאי 12–13) והעוסקת במגוון נושאים. חלק מכתבי העת המיועדים לילדים נכתבים – באופן חלקי או מלא – על ידי ילדים.

המוציא לאור של עיתונות ילדים יכול להיות גורם פרטי-מסחרי; אך יכול גם להיות גורם ממסדי כגון בית ספר, משרד ממשלתי, ארגון דתי, וכדומה.

כתבי עת לילדים כוללים בדרך כלל, לצד מאפיינים חדשותיים (כתבות או ראיונות בנושאים שמעניינים את קבוצת היעד), גם סיפורים, איורים, קומיקס, שירים וחידות המותאמים לגילאי קהל היעד. לעיתים קרובות, קיימת כוונה לתרום לחינוך הקוראים ולסוציאליזציה שלהם.

==עיתונות ילדים עברית==

עיתון הילדים העברי הראשון היה "עולם קטן" שיצא לאור ב-1892. עורכי העיתון היו אליעזר בן-יהודה, יהודה גרזובסקי ודוד יודילוביץ. העיתון יצא בשבעה עותקים (במשך כעשרה חודשים). עיתון הילדים העברי הראשון שבו כתבו בני נוער הוצא לאור על ידי איתמר בן-אב"י והיה "שפת עבר", שיצא לאור (בגיליון אחד בלבד) ב-1897. 

בעקבות צעדים ראשונים אלה יוצאים לאור (או יצאו לאור) בישראל עיתוני ילדים רבים. עיתון הילדים הוותיק ביותר בישראל כיום הוא "אצבעוני", היוצא לאור על ידי הוצאת אצבעוני בע"מ, בעריכת רמי שיר – מוציא לאור פרטי.

==ראו גם==
* ספרות ילדים

== לקריאה נוספת ==
* טליה דיסקין, לשון החוק ושפת הילדים: משפט וחברה בעיתונות הילדים בעשור הראשון למדינת ישראל, מכון ברג, אוניברסיטת תל אביב ומכון בן-גוריון לחקר ישראל והציונות, 2022

==קישורים חיצוניים==
* אליהו הכהן, [http://onegshabbat.blogspot.co.il/2016/07/1900.html 'גן עדנים' ו'נטעי נעמנים': עיתוני ילדים כתוּבי-יד משנת 1900], בבלוג "עונג שבת", 29 ביולי 2016
*[http://web.nli.org.il/sites/NLIS/he/Education/Pages/itemPage.aspx?ItemID=NNL03_EDUSP5157 עיתונות ילדים: פריטי מקור ומשאבי הוראה], [http://web.nli.org.il/sites/NLIS/he/Education/Pages/default.aspx באתר החינוך] של הספרייה הלאומית
*[http://web.nli.org.il/sites/NLI/Hebrew/digitallibrary/ChildrenHistoricPress/Pages/default.aspx עיתונים עבריים היסטוריים לילדים] באתר הספרייה הלאומית
*יוסף פונד. דגל לקטנים: עיתונות הילדים של אגודת ישראל, ירושלים: כרמל, 2021

קטגוריה:עיתונות
קטגוריה:ספרות ילדים ונוער
קטגוריה:עיתוני ילדים ונוער
שבעת הישנים של אפסוס

שבעת הישנים של אפסוס ב[[איקונין רוסי]]
"שבעת הישֵנים של אפסוס" (ביוונית: επτά κοιμώμενοι; בלטינית: Septem dormientes) היא אגדה נוצרית עתיקה מרובת גרסאות.

== אגדות נוצריות ==
אחת הגרסאות מספרת על אודות שבעה נוצרים צעירים שברחו בשנת 250 להרי אפסוס שבאסיה הקטנה, בבקשם להימלט מרדיפותיו של הקיסר הרומי דקיוס. רודפיהם הפגאנים גילו את מקום מחבואם בתוככי מערה גדולה ואטמו את פתחה באמצעות סלע גדול. כעבור מאה וארבעים שנה החליט רועה מקומי לפרוץ את פי המערה כדי שתשמש דיר לצאנו. כשנכנס פנימה מצא בתוכה שבעה בחורים השקועים בתרדמה. הם התעוררו והיו סבורים כי רק לילה אחד חלף מאז נכנסו למערה. אחד מהם צעד לעבר העיר אפסוס לרכוש בה לחם עבורם.

כשביקש הצעיר לשלם בעד המזון במטבעות ישנים מן המאה הקודמת, הוא נאסר בו במקום בחשד ששדד אוצר נסתר. חוקריו התקשו לקבל את הסבריו ופקפקו באמינותם, אך הקיסר תיאודוסיוס הראשון, שהצעיר המשונה הובא לפניו, האמין לכל דבריו על כך שישן יחד עם הצעירים האחרים תקופה כה ממושכת. הוא ציווה להוליך את הצעיר בתהלוכת ניצחון אל המערה. שבעת הישנים חיו רק עוד זמן קצר לאחר יקיצתם, ומתו בזה אחר זה בתוך שעה אחת. הם נקברו במקום בו ישנו את שנתם הארוכה. אחר כך הקים הקיסר כנסייה בקרבת מקום.

== בקוראן ==
גרסה דומה של האגדה מצויה בקוראן בסורה 18, סורת המערה (סורת אל-כַּהְף). סיפור דומה במקצת מופיע גם בתלמוד הבבלי, על חוני המעגל.

== מיקום המערה ==
ישנן כמה גרסאות לגבי מיקום המערה. כולן מתבססות על אגדות עם:<ref></ref> 

* , סין: התושבים האויגורים מאמינים שמערה מקומית, שמעליה כיפה ירוקה, היא מערת "שבעת הישנים". ההערכה היא שזו מסורת שהתפתחה במאה ה-17 וקודם לכן המקום היה מקום קבורה, או מקדש בודהיסטי. 
*עמאן, ירדן: מערה חצובה בסלע, וסביבה מקדשים, שני מסגדים וקברים. אחד המסגדים הישנים נמצא ממש על ראש המערה. בתוך המערה נמצאו שבעה סרקופגים. (לפרטים נוספים באנגלית).
*אפסוס, טורקיה: נקרופוליס ביזנטי בו ניתן לראות עשרות קברים חצובים בסלע (לפרטים נוספים באנגלית).
*, טורקיה: מתחם מבנים היסטורי. במקור נבנתה כאן כנסייה על ידי הקיסר הביזנטי תאודוסיוס השני. בתקופה הסלג'וקית, אחד המושלים בנה שם מסגד. (פרטים נוספים באנגלית).
*איזמיר, טורקיה: "מערת שבעת הישנים" הוא אתר ארכאולוגי שבו נמצאים שרידי כנסייה מהתקופה הביזנטית חצובים בסלע. על הקירות נמצאו כתובות שהוקדשו ל"שבעת הישנים".
*, תוניסיה: המסורת מספרת שאוגוסטינוס קרא למקום "קניני" על שם מוצאו מכנען.
*מתחם מנזר מאר מוסא, סוריה: כ-81 קילומטר מדמשק במחוז ריף דמשק, מזרחית לעיר , האתר הוא חלק מ. בחפירות ארכאולוגיות נחשפו במערה חפצי אמנות ומספר רב של איקונות של "שבעה הישנים". (פרטים נוספים באנגלית). 

== לקריאה נוספת ==
* מבוא ומהדורה מדעית של המקור הקדום ביותר של האגדה - Marco Tondello, "The Story of the Sleepers of Ephesus According to the Oldest Extant Text: MANUSCRIPT N.S.S.4", Journal of Eastern Christian Studies 70(1-2) 2018, pp. 29-92
==קישורים חיצוניים==

==הערות שוליים==

קטגוריה:איקונוגרפיה נוצרית
קטגוריה:כלכלה, חברה ותרבות בימי הביניים
קטגוריה:שינה בתרבות ובספרות
קטגוריה:מעשיות ואגדות
רודולף פון אמס

רודולף פון אמס (בגרמנית: Rudolf von Ems; 1200 לערך –1254) היה משורר אפי גרמני מתקופת ימי הביניים.

נולד בפורארלברג באזור שנמצא כיום בתחומה של אוסטריה. כתב בשנים 1220-1254.

יצירותיו הושפעו מגוטפריד פון שטרסבורג ומהרטמן פון אואה. מהן נשתמרו:

* "גרהרד הטוב", יצירתו המוקדמת ביותר. מתארת את תולדותיו של סוחר עני מהעיר קלן, שלמרות מוצאו הנחות הצטיין בתכונות אביריות, שאף פרשי הקיסר היו מתהדרים בהן.
* "ברלעם ויהושפט", יצירה שחוברה בשנים 1225-1230, ומבוססת על גלגולה לנוסח נוצרי של מסורת הבודהיסטית על חיי בודהא. 
* "אלכסנדר", יצירה שחוברה בשנת 1240 בקירוב, ומבוססת על הרומנסה של אלכסנדר מוקדון.
* "וילהלם מאורלנס", סיפור אהבה חצרוני שנכתב בשנת 1241.
* "תולדות העולם", דברי ימי העולם מבריאתו ועד לימי שלמה המלך. לא נשלם.
עבודה נוספת שלו, בשם Eustachius, אבדה.

==קישורים חיצוניים==

* 

 

קטגוריה:משוררים גרמנים
קטגוריה:משוררים אוסטרים
קטגוריה:ספרות ימי הביניים
מחזור החמצן בגוף

קסקדת החמצן היא חלק מתהליך הנשימה, זהו מעבר החמצן מהאטמוספירה אל המיטוכונדריון.

חמצן מגיע מהאוויר הנשאף מבחוץ. לצורך ביצוע תהליך הנשימה התאי (הפקת אנרגיה מגלוקוז) על החמצן להיות מומס במים, ולשם כך יש צורך במערכת אשר תוביל את החמצן מהאוויר אל הגוף, תמיס את החמצן ותביא אותו אל המיטוכונדריות לצורך תהליך הנשימה התאית.

הלחץ האטמוספירי בגובה פני הים הוא 760 מ"מ כספית, באוויר יבש יש כ־21% חמצן ומכאן שהלחץ היחסי של החמצן הוא 160 מ"מ כספית באוויר אשר נשאף לגוף האדם (760*21%).

בקנה הנשימה (טרכאה) האוויר היבש מתערבב עם אדי המים. הלחץ החלקי של המים הוא 47 מ"מ כספית, ולכן סך הלחץ בקנה הנשימה הוא 713 מ"מ כספית (760-47), ומכאן שהלחץ החלקי של החמצן הוא 150 מ"מ כספית (21%*713).

בנאדיות הריאה, האוויר הלח שהגיע מקנה הנשימה מתערבב עם פחמן דו-חמצני. הלחץ החלקי שלו הוא 40 מ"מ כספית, כאשר היחס שבין ניצול החמצן לייצור הפחמן הדו-חמצני הוא 0.8 (על כל 1 יחידת חמצן מנוצלת, נוצרת 0.8 יחידת פחמן דו-חמצני- יחס החילוף הנשימתי) ומכאן, שהלחץ החלקי של החמצן בנאדיות הריאה הוא 100 מ"מ כספית.

arteriosity
הלחץ החלקי של החמצן בארטריולות (עורקיות) הוא מעט נמוך יותר- 90 מ"מ כספית. למעשה, הלחץ החלקי של החמצן בנאדיות, שהוא 100 מ"מ כספית, אינו שווה ללחץ החלקי של החמצן בדם- הפרש זה קרוי Aa difference: מפל הלחצים בין הנאדיות לבין הדם. הפרש זה נובע, אצל אנשים בריאים, כתוצאה מכך שיש דלף מימין לשמאל (זרימה דרך האנסטמוזות שבין הסימפונות לריאות ודליפה של דם ורידי תוך לבבי דרך thebesian veins). דלף זה גורם לירידה בלחץ החמצן בדם לעומת לחצו בנאדיות (דם זורם בוורידים סיסטמיים אל עורקים סיסטמיים בלא שיורווה לגמרי בחמצן בריאות ולכן לחץ החמצן וריכוזו בעורקים הסיסטמיים יורד). הפרש זה יכול לעלות גם כתוצאה ממצבים פתולוגיים, כגון דלקת ריאות קשה אשר פוגעת ברקמה, בצקת ריאות או מחלות ריאה שונות (כגון פיברוזיס, מחלת קרינה וסרטן ריאות). עליה בהפרש זה גורמת להיפוקסמיה: מחסור בחמצן.

לחץ החמצן בדם ורידי הוא 40 מ"מ כספית.

באינטרסטיציום של הרקמות השונות הלחץ החלקי של החמצן הוא 20 מ"מ כספית, ובתוך התאים עצמם 10 מ"מ כספית. המיטוכונדריה מסוגלת לבצע מטבוליזם חמצוני בלחץ חמצן שערכו נמוך עד כדי 1–2 מ"מ כספית.

==מאגר החמצן בגוף האדם==
בגוף האדם, לחץ החמצן- PO2 ברקמות נמוך, והחמצן אינו נמס טוב במים. לכן, רק חמצן מועט יכול להיאגר בתמיסה לשעת חירום.

במקרה של פגיעה במערכת הנשימה, ישנם מספר אתרים בגוף בהם יש מאגר של חמצן, (פחות מ-2 ליטר חמצן) המספיק למספר דקות מועט על מנת להחזיק את האדם בחיים:
*במערכת הדם, בה זורמים בממוצע כ־5 ליטרים של דם, קיים המוגלובין הקושר את החמצן. רמת ההמוגלובין התקינה היא 15 מ"ג ל-100 מ"ל, וגרם אחד של המוגלובין יכול לקשור 14 מ"ל חמצן: כלומר, סה"כ 1 ליטר של חמצן נמצא בדם.
*בנוזל הפלזמה מומסים בסה"כ עוד 7.5 מ"ל חמצן.
*בריאות- חלק מהחמצן נאגר בנאדיות הריאה: ב FRC של 2.4 ליטרים, כאשר לחץ החמצן העורקי הוא 100 מ"מ כספית, יש כ־500 מ"ל חמצן נוספים.
*במיוגלובין- שרירי השלד והלב מכילים מיוגלובין- חלבון האוגר חמצן. ואולם, ריכוז המיוגלובין בשריר החדר שבלב הוא נמוך- 4 מ"ג לגרם, וכמות זו מספיקה לצריכת חמצן בסיסית בלב למשך 3–4 שניות. ריכוז המיוגלובין בשריר השלד עוד נמוך מריכוזו בלב.

== הערות שוליים ==

קטגוריה:מערכת הנשימה
היפוקסמיה

היפוקסמיה (באנגלית: Hypoxemia) הוא מצב של תת-חמצן בדם. בהיפוקסמיה ישנו מחסור בחמצן בדם העורקי, משכך היפוקסמיה עלולה לגרום להיפוקסיה (חסר חמצן בתאי הגוף).

מקור השם: "היפו" - מתחת, נמוך, "קס" מ"אוקסיגן", המיה מה"המוס" - דם ביוונית.
==הגדרה==
היפוקסמיה מתייחסת לרמת החמצן הנמוכה בדם, המונח היפוקסיה הוא כוללני יותר ומתייחס לתכולת חמצן נמוכה באופן חריג באיבר מסוים או בגוף כולו. היפוקסמיה עלולה לגרום להיפוקסיה, אך היפוקסיה יכולה להופיע גם באמצעות מנגנונים אחרים, כמו אנמיה.

==אבחון==
ניתן למדוד את רמת החמצן בדם בשתי דרכים:
* באמצעות מדידה של רמות הגזים – חמצן ופחמן דו חמצן – בדם הנשאב מעורק. זוהי בדיקה מדויקת הנותנת תמונת מצב באשר לכמות החמצן בדם.
* באמצעות אוקסימטר – מד חמצן. זוהי בדיקה לא פולשנית שאינה מצריכה שאיבת דם, היא בטוחה ונוחה ובשימוש נרחב בעולם הרפואה.

==ראו גם==
*היפוקסיה
*ריווי חמצן בדם
==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:פיזיולוגיה
ביטוי משוכל

ביטוי משׂוּכָּל ("משוכל" פירושו מוצלב או מהופך) הוא שיבוש מכוּון או לא מכוון באיות והגיית מילים, צירופים או משפטים. שימוש בביטויים משוכלים נעשה לרוב כשעשוע לשוני.
באנגלית תופעה זו מכונה סְפּוּנריזם (spoonerism), על שמו של ויליאם ארצ'יבלד ספונר, מרצה בכיר באוניברסיטת אוקספורד, ששמו יצא לפניו כנוטה להרבות בביטויים משוכלים.

==היסטוריה==
השם האנגלי לתופעה מרמז על ייחוסה לספונר, אך אין בכך ממש. בהיסטוריה מתועדות תופעות של שיבושי לשון עוד מהמאה השתים-עשרה. ב-1662 השתמש בהן הסופר הרנסאנסי הנרי פיצ'אם. במאה ה-19 התפשטה התופעה, והשימוש בה הפך מקובל כסוג של הומור חברתי. ההיסטוריונים והבלשנים חלוקים באשר לשאלה מתי – ומדוע – החלה התופעה לצבור תאוצה. מסופר שגם נשיא ארצות הברית אברהם לינקולן השתמש בביטויים משוכלים לשעשוע והומור.

ויליאם ספונר, שהיה איש מוערך בסביבתו, עורר גיחוך כשהשתמש לעיתים בשיבושי לשון. אך ביטויים רבים שנקשרו לשמו אינם שיבושים שהוא המציא, וודאי שייחוס התפשטות התופעה לספונר אינו נכון. הסטודנטים של אוניברסיטת אוקספורד השתעשעו בהמצאת שיבושים שונים בעקבות ספונר, וכך פשטה התופעה גם מחוץ לכותלי האוניברסיטה. כשסטודנטים ביקשו שירצה על נושא מסוים היה נוהג לעיתים להגיב: "אתם לא רוצים הרצאה, אלא לשמוע שוב שיבושי לשון שלי". מכל מקום, הפרסום שלפיו ספונר הוא האחראי להתפשטות התופעה אינו נכון, וספונר עצמו התנער מכך.

==דוגמאות==
במקרים רבים הביטוי המשוכל הוא אנגרמה:
גתר המישרים (גשר המיתרים), חתלה עלי קפצולה (קפצה עלי חתולה), דקה חכה (חכה דקה), המנהלה למכלל (המכללה למינהל), מדלקה צלומה (מצלמה דלוקה).
ילקוט הכזבים מייחס לבני מהרשק את הקריאה לנהג "פִֿיל סְפּוּד!" (שיבוש של "פוּל ספּיד", ביטוי באנגלית שמשמעותו "סע במלוא המהירות").

התופעה זכתה לפופולריות בעברית בעקבות המערכון של שייקה אופיר מראשית שנות השישים "בלבולי לשון", ובו נשמעו דוגמאות, בהן: "זָרַח מִפִּרְכוֹנִי" (שיבוש של "פָּרַח מִזִּכְרוֹנִי"), "שְׁבוּרִית זְכוּכָה" (שיבוש של "זְכוּכִית שְׁבוּרָה"), "צוֹכָה וּבוֹחקֶת" (שיבוש של "בּוֹכָה וְצוֹחֶקֶת"), "הַפִילְמֹרֶת הַתִּזְהַרְמוֹנִית" (התזמורת הפילהרמונית), יוזנן חראי, "חֲצִי גּוּם עָרוּף" (שיבוש של "חֲצִי גּוּף ערום") ו"סיכונים מסובבים" (שיבוש של "סיבובים מסוכנים"). גם שמה של להקת היפ הופ ישראלי הדג נחש הוא ביטוי משוכל של "נהג חדש".

==ראו גם==
*שיכול עיצורים

== לקריאה נוספת ==
* רוביק רוזנטל, הלקסיקון של חיים, הוצאת כתר, עמ' 234 והלאה

==קישורים חיצוניים==

*נחמן גרשונוביץ, [https://nachmang.wordpress.com/2008/11/ ספונריזם – תופעת ה'שבורית זכוכה'] באתר "ספרא וסייפא 5.0"
*

*[https://web.archive.org/web/20090310093856/http://www.nationmaster.com/encyclopedia/Spoonerism מידע ודוגמאות משפות שונות], באתר Nation Master 
* [http://www.straightdope.com/columns/read/2010/who-was-dr-spooner-of-spoonerism-fame מידע על התופעה והתפשטותה], באתר Straight Dope 
* 

==הערות שוליים==

קטגוריה:שעשועי לשון
קטגוריה:בלשנות
קטגוריה:הומור

hu:Rím#Kecskerím
ויליאם ארצ'יבלד ספונר

ויליאם ארצ'יבלד ספונר (באנגלית: Wiliam Archibald Spooner; 22 ביולי 1844 – 29 באוגוסט 1930) היה מורה, מרצה וכומר בריטי. הוא כיהן כראש פקולטה באוניברסיטת אוקספורד. ספונר מפורסם בטעות כאיש האחראי להתפשטות תופעת השימוש בביטוי משוכל, תופעה הקרויה ספונריזם, על שמו.

==ביוגרפיה==
ספונר למד בצעירותו בבית הספר אוסווסטרי. בהמשך למד במכללת אוקספורד לתואר ראשון והוא נשאר באוניברסיטת אוקספורד ליותר משישים שנה, במהלכם שימש כחבר (1867), מרצה (1868), מורה (1869) ראש הפקולטה (1876–1889) וכמפקח על לימודי היסטוריה עתיקה, תאולוגיה ופילוסופיה באוניברסיטה.

ההיסטוריון הבריטי ארנולד טוינבי מתאר את ספונר כ"איש דמוי-עכבר אך אמיץ כאריה". בירחון "Beaderws Digest" הוא מתואר כ"לבקן נמוך קומה בעל פנים ורודות, קצר-רואי, בעל ראש גדול יחסית לגופו הקטן, ואופיו ידידותי ומסביר פנים".

בנוסף להיותו איש אקדמיה, ספונר היה גם כומר מוסמך מטעם הכנסייה האנגליקנית.

==ביטוי משוכל==

ביטוי משוכל הוא שיבוש מכוון או לא מכוון באיות והגיית מילים, צירופים או משפטים. באנגלית מכונה תופעה זו ספונריזם (Spoonerism), על שמו של ספונר, ששמו יצא לפניו כנוטה לשימוש רב בביטויים משוכלים. ספונר, שהיה איש מוערך בסביבתו, עורר גיחוך כשהשתמש לעיתים בשיבושי לשון. אך ביטויים רבים שנקשרו לשמו אינם שיבושים שהוא המציא, וודאי שייחוס התפשטות התופעה לספונר שגוי. הסטודנטים של אוניברסיטת אוקספורד השתעשעו בהמצאת שיבושים שונים בעקבות ספונר, וכך פשטה התופעה גם מחוץ לכותלי האוניברסיטה. כשסטודנטים ביקשו שירצה על נושא מסוים היה נוהג לעיתים להגיב "אתם לא רוצים הרצאה אלא לשמוע שוב שיבושי לשון שלי". מכל מקום, הפרסום שלפיו ספונר הוא האחראי על התפשטות התופעה אינו נכון, וספונר עצמו התנער מכך.

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:סגל אוניברסיטת אוקספורד
קטגוריה:כמרים בריטים
קטגוריה:אנשי חינוך בריטים
קטגוריה:בריטים שנולדו ב-1844
קטגוריה:בריטים שנפטרו ב-1930
אוניברסיטת טור ורגטה של רומא

אוניברסיטת טור ורגטה של רומא (באיטלקית: Università degli Studi di Roma Tor Vergata) היא אוניברסיטה ציבורית הממוקמת ברומא, איטליה והוקמה ב-1982. בית חולים של האוניברסיטה נחשב בין הטובים בעיר ומהווה מרכז מחקר חשוב באיטליה.

==מבנה==
*בית ספר לכלכלה
*בית ספר להנדסה
*בית ספר למדעי הרוח, אומנויות ומדעי החברה
*בית ספר למשפטים
*בית ספר לרפואה וניתוח
*בית ספר למדעים

==קישורים חיצוניים==

* 

טור ורגטה של רומא, אוניברסיטת
מריטוקרטיה

מֶריטוקרטיה (מריאו בלטינית וקרטיה ביוונית) או שִׁלְטוֹן בַּעֲלֵי כִּשּׁוּרִים היא תפיסה פילוסופית־פוליטית־חברתית בה בעלי הכוח נבחרים או ממונים לתפקידם על בסיס יכולתם.
התפיסה שוללת שיטות בהן בעלי הכוח נבחרים לפי עושרם, מעמדם החברתי, או בבחירה של ציבור האזרחים. בתחום השלטוני פוליטי, משמש המונח לציון מערכות שלטון בהן בחירתם של בעלי תפקידים מושפעת בעיקר מכישוריהם למלא את תפקידם. המונח נטבע ב־1958 על ידי מייקל יאנג בספרו "עליית המריטוקרטיה". יאנג טבע את המונח לגנאי, אך עם השנים זכה גם לפירוש בהקשר חיובי.

== תמיכה ==
התומכים בשלטון מריטוקרטי גורסים כי רצוי וראוי לכונן שלטון של מומחים, כי מעמד ומשרות צריכים להימצא בידי אלו שנמצאו ראויים להחזיק בהם בהתאם להשכלתם וכישוריהם וכי שלטון בעלי הכישורים יבטיח חברה אידיאלית יותר. כך לדוגמה, אדם שלמד מקצוע ספציפי יעסוק בו, ולא אדם אחר שלא למד ואיננו בקיא בטיבי המקצוע.

==התנגדות ==
המתנגדים לתפיסה מציינים כי האוחזים ברסן המינוי המריטוקרטי אינם ממונים כשלעצמם באופן מריטוקרטי אלא מחזיקים בכוח מתוקף היותם מכונני המריטוקרטיה. היכולת המוגבלת להגדיר "ראוי" או "מתאים" לתפקידים מסוימים, מצב העשוי לגרום למינויים של אנשים לתפקיד בהתאם לרשימת דרישות סף ביורוקרטיות וטכניות (לדוגמה, החזקה בתעודה או רישוי מסוים).

==בחינוך==
מטרתה של מדיניות חינוכית מריטוקרטית היא לקדם מצוינות, על ידי הקצאת משאבים רבים יותר לתלמידים בעלי יכולת אינטלקטואלית גבוהה ומוטיבציה רבה ללמידה והתפתחות.
ברוח זו, מורים נוטים לעודד ולתגמל תלמידים שלהערכתם משקיעים מאמצים בלמידה.

קיימות שתי גישות להערכת מצוינות: 
* מצוינות סלקטיבית - נמדדת ביחס לתלמידים אחרים ובודקת את רמת ההישגים של התלמיד ביחס לבני גילו. על פי גישה זו יש להקצות יותר משאבים לתלמידים בעלי יכולת גבוהה.
* מצוינות לא סלקטיבית - נמדדת ביחס לתלמיד עצמו ובודקת את מידת מיצוי היכולות שלו. על פי גישה זו יש להקצות את המשאבים באופן שווה לתלמידים בעלי יכולות שונות.

האופי השוויוני של מדיניות חינוכית זו בא לידי ביטוי בכך שהיא מתעלמת מהבדלים כמו מין, דת, גזע, לאום ומעמד כלכלי.
אחת המתקפות החריפות ביותר על המריטוקרטיה החינוכית כסוג של "אחיזת עיניים" המובילה לשיעתוק מעמדי, הציע הפילוסוף הישראלי חן למפרט בספרו Meritocratic Education and Social Worthlessness אשר פורסם באנגליה ובארצות הברית בסוף 2012. על פי למפרט, רעיון המריטוקרטיה כאשר הוא מיושם במדיניות חינוכית, אינו אלא דרוויניזם חברתי בתחפושת של שוויון הזדמנויות.

==ראו גם==
* ממשל
* שוויון
* הזכות לשוויון במדינות דמוקרטיות

==לקריאה נוספת==
<div class="mw-content-ltr">
* 
* 
* 
* 
* 
* 
</div>

==קישורים חיצוניים==

* 

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:שיטות ממשל
כנסיית גאורגיוס הקדוש

כנסיית גאורגיוס הקדוש ביפו (בשמה הערבי אל-ח'דר או מאר ג'יריס) היא כנסייה יוונית אורתודוקסית שנבנתה בשנת 1871. מתחם הכנסייה נמצא ברחוב רחוב לואי פסטר 1-5.

מתחם הכנסייה משתרע מ גבעת אנדרומידה לכיוון מערב כמעט עד מול הנמל ובית מיומנה. זוהי כנסייתה של הקהילה היוונית אורתודוקסית הערבית הוותיקה של יפו.

הכנסייה נבנתה על קרקע בית הקברות של הקהילה, שהייתה שייכת לפטריארכיה היוונית אורתודוקסית, מעל שרידיה של כנסייה ישנה. הקרקע הועברה לרשות "העמותה היוונית אורתודוקסית לצדקה" שהוקמה בשנת 1879 במטרה להבטיח את ניהולם ואת אחזקתם של הכנסייה ושל מוסדות הקהילה.<ref></ref> <ref></ref>

פעילות זאת מומנה מתוך הכספים שהעמותה קיבלה מהשכרת החנויות בשוק היווני א-דיר (שוק המנזר) שהקימה ממזרח למתחם שעון.<ref></ref>

הכנסייה שוכנת במבנה דו מפלסי בעל גג רעפים משופע. בפינה הדרום מזרחית של המבנה הוקם מגדל פעמונים שגובהו כ-15 מטר.

החלל הפנימי של הכנסייה מאורגן על פי התוכנית האדריכלית של הכנסיות הביזנטיות הקדומות. הוא כולל נרתקס (מבואה) ספינה (חלל התווך) ושלושה אפסידים. בהתאם לסגנון היווני האורתודוקסי המסורתי, המזבח מופרד מהספינה באמצעות איקונוקסטזיס, קירות הספינה מעוטרים באיקונות עתיקות, בסצנות מהברית החדשה ובתבליטים של הקדוש גאורגיוס. החלל מואר על ידי נברשות התלויות מהתקרה. אור נוסף חודר מבעד לחלונות מעוטרים בוויטרז' הנמצאים בשני המפלסים.

==ראו גם==
* כנסיית מאר מיכאל

==קישורים חיצוניים==

{| style="float: right; clear: none; padding: 0.1em"
|-
|
<gallery widths="150px" heights="150px">
תמונה:Ortodosse 189.jpg|החזית המזרחית והאפסיס
תמונה:Ortodosse 190.jpg|הכנסייה מדרום
תמונה:Ortodosse 186.jpg|הכניסה למבואה ותבליט של גאורגיוס הקדוש
תמונה:Maats Jaffa Greek Church Belltower.jpg|שיפוץ המגדל
תמונה: 95853 jaffa st george church PikiWiki Israel.jpg|שלט מידע
תמונה: 95838 jaffa st george church PikiWiki Israel.jpg|החלל הפנימי של הכנסייה
</gallery>
|}

== הערות שוליים ==

קטגוריה:תל אביב-יפו: כנסיות ומנזרים
קטגוריה:עג'מי
קטגוריה:יפו: מבנים
גאורגיוס הקדוש
מחולל תבנית מרכזי

מחולל תבנית מרכזי (Central pattern generator בקיצור: CPG) הוא רשת עצבית המסוגלת לייצר תנועה תבניתית בלי לקבל קלט מהעולם החיצון או פקודה מהמוח הגבוה. דוגמה לכך היא בפעולת ההליכה שאמנם מתחילה מפקודה רצונית אך יכולה להמשיך לבד ללא צורך במודעות אליה.

==קישורים חיצוניים==
* [https://web.archive.org/web/20071012031252/http://www.bio.brandeis.edu/biomath/mike/network.html הסבר על אופן פעילות מחולל תבנית מרכזי]

קטגוריה:מערכת העצבים
מיונג-וה צ'ונג

מיונג-וה צ'ונג (באנגלית: Myung-wha Chung; הנגול: 정명화; ) היא צ'לנית דרום קוריאנית ידועת-שם.

== קורות חייה ==
מיונג-וה צ'ונג נולדה בסיאול, קוריאה הדרומית למשפחה מוזיקלית מאוד. אחותה הצעירה היא הכנרת קיונג-וה צ'ונג, ואחיה הצעיר הוא הפסנתרן והמנצח מיונג-וון צ'ונג.

מיונג-וה סיימה את לימודיה התיכוניים בבית הספר לאמנויות בסיאול והופיעה לראשונה עם הפילהרמונית של סיאול, לפני שיצאה להמשיך את לימודיה בארצות הברית, כתלמידתו של ליאונרד רוז בבית הספר למוזיקה ג'וליארד בניו יורק, בשנים 65–1961. לאחר מכן למדה אצל גרגור פיאטיגורסקי באוניברסיטת דרום קליפורניה בלוס אנג'לס, בשנים 68–1965.

קונצרט הבכורה שלה בארצות הברית התקיים בסן פרנסיסקו בשנת 1969 ובאירופה הופיעה לראשונה בספולטו שבאיטליה בשנת 1969. באותה שנה גם הוזמנה לנגן בבית הלבן בוושינגטון.

בשנת 1971 זכתה בשווייץ בתחרות המוזיקה הבינלאומית בז'נבה במדור הצ'לו.

לצד הקריירה הבינלאומית שלה כסולנית קונצרטים, המנגנת עם גדולי המנצחים בעולם ועם תזמורות מן השורה הראשונה, מיונג-וה מנגנת גם מוזיקה קאמרית עם אחיה ואחותה בשלישיית צ'ונג.

הצ'לו שלה הוא הסטרדיוואריוס "בראגה" משנת 1731.

== הוראה ==
צ'ונג היא פרופסור לצ'לו במאנס קולג' למוזיקה בניו יורק וראש הפקולטה לצ'לו במכון הקוריאני הלאומי לאמנויות בסיאול.

== פרסים ואותות הוקרה ==
* אות הוקרה מטעם התזמורת הסימפונית של סן פרנסיסקו, 1967
* פרס ראשון (צ'לו) בתחרות המוזיקה הבינלאומית בז'נבה, 1971
* אות הכבוד הלאומי להצטיינות תרבותית, קוריאה הדרומית, 1992
* אות הוקרה על הצטיינות לשנת 2000 ("על תרומה יוצאת דופן לחברה האמריקאית בתחום המוזיקה"), לשכת המסחר של אסיה בארצות הברית)

== רשימת הקלטות ==

מיונג-וה צ'ונג מקליטה לחברות חשובות בתחום המוזיקה הקלאסית, הן כסולנית והן עם שלישיית צ'ונג. מבחר מהקלטותיה כולל:
* בטהובן - שלישיות פסנתר (EMI, 1994, הפצה חוזרת 2007)
* בטהובן - שלישיית הארכידוכס (דויטשה גרמופון, 1998)
* ברהמס/מנדלסון - שלישיות פסנתר (דקה, 1995)
* צ'ייקובסקי - וריאציות רוקוקו, עם הפילהרמונית של לוס אנג'לס בניצוח שארל דיטואה. (דקה, SXL 6955 411 210-1)

== פעילויות חוץ-מוזיקליות ==
* שגרירת רצון טוב לתוכנית האו"ם לפיקוח על סמים (UNDCP), מינוי מ-1992
* שגרירת רצון טוב ליוניצ"ף בקוריאה
* נציגה מיוחדת מטעם עיריית סיאול

== קישורים חיצוניים ==

<div style="direction: ltr;">
* [http://www.busanmusicfestival.com/2007/eng/sub2-3.htm Myung-wha Chung biography, 3rd Busan Music Festival Program]
</div>

קטגוריה:ניו יורק: אישים
קטגוריה:מוזיקאים דרום קוריאנים
קטגוריה:מורים למוזיקה
קטגוריה:צ'לניות
קטגוריה:בוגרות אוניברסיטת דרום קליפורניה
קטגוריה:בוגרי אוניברסיטת דרום קליפורניה
קטגוריה:דרום קוריאניות שנולדו ב-1944
כנסיית מאר מיכאל

מראה מהרציף ב[[נמל יפו - הדגל היווני מתנוסס מעל הכנסייה]]
כנסיית מאר מיכאל (או סן מישל) היא כנסייה יוונית אורתודוקסית השוכנת ברחוב נתיב המזלות מספר 8 ביפו העתיקה. 
== המבנה ==
הכנסייה ממוקמת מעל נמל יפו ומאחורי כנסיית פטרוס הקדוש הקתולית. הכנסייה סגורה בימי חול, והיא פועלת רק בסופי שבוע, מועד בו מתקיימות בה מיסות ברוסית וברומנית ונערכים בה אירועים שונים.

הכנסייה מעוטרת בשפע של איקונות, פסיפסי זכוכית של שמונת המלאכים וציורי הקיר המתארים סיפורים מהברית החדשה ואתרי קודש ברחבי הארץ, 

היא פעלה מאז התקופה הביזנטית, אך נהרסה ונחרבה כמה פעמים.<ref></ref> הכנסייה שנבנתה במאה ה-17, נחרבה ב-1963 בשרפה. לאחר שעמדה בהריסותיה במשך 30 שנה, נבנתה מחדש ונחנכה ב-1994.<ref></ref>

==ראו גם==
* כנסיית גאורגיוס הקדוש

==קישורים חיצוניים==

* [https://www.youtube.com/watch?v=T6EIexhP0_E הסבר של יסכה הרני על הכנסייה], יוטיוב, 10 בינואר 2015.

== הערות שוליים ==

קטגוריה:תל אביב-יפו: כנסיות ומנזרים 
קטגוריה:יפו: מבנים
קטגוריה:יפו העתיקה
מאר מיכאל
מנזר אנטוניוס הקדוש (מרוני)

מנזר אנטוניוס הקדוש הוא מנזר מרוני השוכן ברחוב דולפין 22 שבשכונת עג'מי ביפו. המנזר והכנסייה שבו הוקמו בשנת 1904 על ידי סוחר מרוני אמיד, לאחר שהמרונים עזבו את העיר העתיקה של יפו, והכנסייה ומבני הדת האחרים שהיו ברשותם שם נהרסו.

הכניסה לכנסייה פונה לכיוון מזרח ומעליה קבועים שלושה חלונות מוארכים וחלון עגול נוסף. המבנה צבוע בלבן ומשובצות בו לבנים חומות עשויות כורכר. מעל לכניסה מתנשא מגדל פעמונים בן שתי קומות, שבראשו צלב. מימין למבנה שוכן מוסך המשמש כחדר הארחה. במקום שני נזירים הדואגים גם לאחזקת הארכיון שבו.

==קישורים חיצוניים==

קטגוריה:תל אביב-יפו: כנסיות ומנזרים
קטגוריה:עג'מי
קטגוריה:יפו: מבנים
אוניברסיטת מצ'רטה

אוניברסיטת מצ'רטה (באיטלקית: Università degli Studi di Macerata) היא אוניברסיטה הממוקמת במצ'רטה שבאיטליה והוקמה ב-1290.

==מבנה==
באוניברסיטה ישנן 7 פקולטות:
* פקולטה למורשת תרבותית
*פקולטה לכלכלה
*פקולטה למדעי התקשורת
*פקולטה לחינוך
*פקולטה למשפטים
*פקולטה לספרות ופילוסופיה
*פקולטה למדע המדינה

==קישורים חיצוניים==

* 

* [http://www.unimc.it אתר אוניברסיטת מצ'רטה] 
* [http://www.studentimacerata.it רשת הסטודנטים של מצ'רטה] 

מצ'רטה, אוניברסיטת
אוניברסיטת סלנטו

אוניברסיטת סלנטו (באיטלקית: Università del Salento; עד 2007: Università degli Studi di Lecce) היא אוניברסיטה הממוקמת בלצ'ה (Lecce) שבאיטליה והוקמה ב-1955.<ref name=":0"></ref>

אוניברסיטת סלנטו החלה את פעילותה בשנת הלימודים 56–1955 ועברה לרשות הממשלה בשנת הלימודים 1967/68.

האוניברסיטה היא האוניברסיטה החמישית הכי מובילה באיטליה. בשנת 2015, הייתה האוניברסיטה מדורגת ב-275 האוניברסיטאות הכי מובילות בעולם, אך ב-2018, הייתה בין המקומות 501–600.

== היסטוריה ==
האוניברסיטה הוקמה ב-1955. השיעורים הראשונים באוניברסיטה התקיימו ב-22 בנובמבר 1955. כשהוקמה האוניברסיטה, הייתה בה רק פקולטה אחת, הפקולטה לספרות.

הרקטור הראשון של האוניברסיטה היה ג'וזפה קודאצ'י פיזנלי, והוא היה הרקטור במשך עשרים שנה.

ב-1957, נחנכה גם הפקולטה למדעי הרוח, ובשנים 1967–68 נחנכה הפקולטה השלישית, למתמטיקה, פיזיקה ומדעי הטבע.

בשנת 1987, נחנכה הפקולטה לכלכלה ובנקאות, שהפכה לאחר מספר שנים לפקולטה לכלכלה. בשנת הלימודים 1990–91 נחנכה הפקולטה לכלכלה. ב-1998 נחנכה הפקולטה למשפטים. הפקולטה לרפואה וכירורגיה נחנכה בשנת 2021.

==מבנה==
האוניברסיטה מחולקת ל-9 פקולטות<ref name=":0" />:
* פקולטה לכלכלה
* פקולטה להנדסה
* פקולטה למדעי הרוח ואומנויות
* פקולטה למשפטים
* פקולטה לשפות זרות וספרות
* פקולטה למורשת לאומית
* פקולטה למתמטיקה, פיזיקה ומדעי הטבע
* פקולטה לחינוך
* פקולטה לרפואה וכירורגיה

== רקטורים ==
עד 2021, 10 אנשים כיהנו בתור הרקטורים של האוניברסיטה (כולל הרקטור הנוכחי).
{| class="wikitable"
|+הרקטורים
!מספר
!שם
!תאריך התחלה
!תאריך סיום
|-
|1
|ג'וזפה קודאצ'י פיזאנלי
|1956
|1976
|-
|2
|סאבריו מונג'לי
|1976
|1979
|-
|3
|מריו מארטי
|1979
|1981
|-
|4
|אלברטו סובררו
|1981
|1983
|-
|5
|דונאטו ואלי
|1983
|1992
|-
|6
|אנג'לו ריצו
|1992
|2001
|-
|7
|אורונצו לימונה
|2001
|2007
|-
|8
|דומניקו לאפורג'ה
|2007
|2013
|-
|9
|וינצ'נצו צארה
|2013
|2019
|-
|10
|פביו פוליצ'ה
|2019
|מכהן
|}

==קישורים חיצוניים==
* 

* [http://www.unile.it/ University of Salento Website]

==הערות שוליים==

סלנטו, אוניברסיטת
קטגוריה:לצ'ה
החומר השחור

מיקום החומר השחור במוח האמצעי
החומר השחור (בלטינית substantia nigra - SN) הוא גרעין בסיס במוח האמצעי (מזאנצפלון) המשפיע על התנהגויות כמו התמכרות, חיזוק ותנועה. החומר נראה שחור עקב כמות גבוהה של מלנין בנוירונים הדופמינרגים. 

החומר השחור מכיל תאי עצב המשחררים דופאמין לתוך הגרעין הזנבי והפוטמן, השייכים לגרעיני הבסיס.

החומר השחור מחולק לשני חלקים המפרישים נוירוטרנסמיטורים שונים באזורים שונים: פארס קומפקטה (pars compacta), המפריש דופמין בעיקר בסטריאטום ופארס רטיקולטה (pars reticulata) המפריש גאבא בעיקר בתלמוס וב-Superior colliculus. 

מחלת פרקינסון נגרמת עקב מוות של תאים דופמינרגים בפארס קומפקטה של החומר השחור.
מקור נוסף לדופמין במוח הוא הטגמנטום הגחוני (Ventral Tegmental Area (VTA הסמוך לחומר השחור ומפריש דופמין בעיקר בקורטקס הפרונטלי ובסטריאטום הונטרלי. באופן כללי, הדופמין של החומר השחור משפיע יותר על תנועה והדופמין של ה-VTA משפיע יותר על מצבים קוגניטיביים.

תפקוד לקוי של הפארס רטיקולטה קשור ככל הנראה להפרעות תנועה.

השלוחות הדופמינרגיות מהחומר השחור והטגמנטום הגחוני מגיעות להיפוקמפוס, שם הן מווסתות את הפלסטיות הסינפטית ואת תפקודי הזיכרון.

החומר השחור מקושר לנטייה לחיפוש חידושים , אשר מקשרת בין המוליך העצבי דומפין לבין היכולת היצירתית של האדם.

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:המוח האמצעי
האסכולה הט'אהרית

האסכולה הט'אהִרית (בערבית: المذهب الظاهري, בתעתיק מדויק: אלמד'הב אלט'אהרי) היא אסכולה אסלאמית (מד'הב) הלכתית-תאולוגית הדוגלת במשמעות הגלויה (ט'אהר) של הטקסטים הקדושים, הקוראן והמסורת המוסלמית. 

מייסד האסכולה הט'אהרית הוא דאוד אבן ח'לף (מת 270 להג'רה / 884 לספירה), אך כתביו לא נשתמרו במלואם והם ידועים רק מתוך כתבים של מחברים אחרים. האסכולה הט'אהרית מזוהה במיוחד עם אבן חזם אל-אנדלוסי (מת 456 להג'רה / 1063 לספירה), איש אשכולות שחי באל-אנדלוס וחיבר כתבים רבים בנושאי הלכה אסלאמית, תאולוגיה, היסטוריה, לוגיקה ועוד. אבן חזם רכש תחילה הכשרה בכתבי מאלכ בן אנס, אחר כך פנה לרעיונותיו של א-שאפעי ולבסוף השתכנע ברעיונות הט'אהרים.

העיקרון החשוב ביותר של האסכולה הט'אהרית הוא החובה לנהוג על פי הקוראן והמסורת המוסלמית כפי שהיא מתבטאת בדבריו ובפועלו של הנביא מוחמד. האסכולה הט'אהרית שוללת שימוש בשיקול דעת (رأي, רא'י) וב (היקש). תפיסה זו מבוססת על קביעתו של האל בקוראן כי הוא העניק לבני האדם קוראן "בלשון ערבית ברורה" (סורה 26, א-שעראא' / פסוק 195). לפיכך יש להסתפק בטקסט (نص, נץ) הזה, כפי שהובא לבני האדם על ידי הנביא מוחמד. יתר על כן, כל מי שמבקש להביא טענה, הלכתית או אחרת, עליו לספק ראיות לנכונות טענתו, כפי שאלוהים מתרה פעמים רבות בקוראן: "הביאו הוכחה, אם דוברי אמת אתם" (סורה 2, אל-בקרה / פסוק 111; סורה 27, א-נמל / פסוק 64). 

מי שדגלו בתפיסות הט'אהריות הציבו אתגר בפני האסכולה המאלכית, שהייתה האסכולה השלטת באל-אנדלוס, כפי שמשתקף בפולמוסיו ומאבקיו של אבן חזם עם הממסד המאלכי. עם זאת, בניגוד לארבע האסכולות האחרות, לא ברור אם האסכולה הט'אהרית הייתה קיימת במובן של קבוצת אנשים שקראו לעצמם "ט'אהרים". לאורך השנים הט'אהרים לא שרדו כאסכולה מבוססת כמו שאר האסכולות, אולי משום שקיים הבדל עקרוני בינם לבין שאר האסכולות: חוסר הנכונות לקבל כמקור סמכות אדם בשר ודם, פרט לנביא מוחמד. יותר מכל, זוהי אסכולה מוחמדית, במובן שהיא דוגלת בסמכותו הבלעדית של הנביא מוחמד, שפעל בהנחיית הקוראן.

==לקריאה נוספת==
<div style="direction: ltr;">
*Turki, Abdel-Magid. "al- Ẓāhiriyya." Encyclopaedia of Islam, Second Edition. Edited by: P. Bearman, Th. Bianquis, C.E. Bosworth, E. van Donzel and W.P. Heinrichs.
*Ignaz Goldziher (Author), Camilla Adang (Introduction), Wolfgang Behn (Translator). The Zahiris: Their Doctrine and Their History, a Contribution to the History of Islamic Theology.
</div>

==הערות שוליים==

ט'אהרית, האסכולה ה
חואן מנואל אסנסי

חואן מנואל אסנסי ריפול (בספרדית-קטלאנית: Juan Manuel Asensi Ripoll; נולד ב-23 בספטמבר 1949 באליקנטה שבספרד) הוא כדורגלן עבר ספרדי שהיה פעיל בשנות ה-60 ושנות ה-70 של המאה ה-20. אסנסי ידוע בשל תקופתו במדי ברצלונה, במדיה שיחק מעל לעשור.

אסנסי החל את קריירת הכדורגל שלו באלצ'ה, שם שיחק במשך ארבע עונות. הוא חתם בברצלונה ב-1970, תמורת סכום העברה של 80 מיליון פסו, שהיה שיא בזמנו. אסנסי היה שותף לכל משחקי הקבוצה בעונת 1973/74, בין היתר בסופר קלאסיקו נגד ריאל מדריד בו ברצלונה ניצחה 5-0 בביתה של מדריד, כששניים מהשערים הבקיע אסנסי. בסוף העונה זכתה ברצלונה באליפות, כשלצידו של אסנסי שיחקו שחקנים כגון יוהאן קרויף וקרלס רשאק. לאחר פרישתו של קרויף תפס את תפקידו כקפטן הקבוצה. ב-1979 הניף את גביע המחזיקות, לאחר שברצלונה גברה על פורטונה דיסלדורף בתוצאה 4-3 בגמר שנערך בבזל. הוא השחקן עם מספר ההופעות העשירי בגודלו במועדון - 484 הופעות, בהן הבקיע 130 שערים.

בנובמבר 1980 ערך את המשחק הרשמי האחרון במדי הקבוצה, מול אתלטיקו מדריד. הוא עזב באמצע העונה את הקבוצה כדי לשחק בפואבלה שמליגת העל המקסיקנית. ב-24 במאי 1981 נערך לכבודו משחק פרידה. הוא שיחק בפואבלה במשך עונה בודדת, לפני שעבר לאואקסטפק המקסיקנית. הייתה זו הקבוצה האחרונה שלו כשחקן.

אסנסי השתתף עם הנבחרת האולימפית של ספרד באולימפיאדת 1968, בו הגיעה לרבע הגמר. כעבור שנה ערך אסנסי את הופעת בכורתו במדי נבחרת ספרד הבוגרת ב-23 בפברואר 1969, במשחק בו הפסידה נבחרת ספרד לנבחרת בלגיה בתוצאה 2-1. אסנסי ייצג את ספרד במונדיאל 1978 ומאוחר יותר גם ביורו 1980 שנערך באיטליה. בסך הכול הופיע 41 פעמים במדי הנבחרת והבקיע שבעה שערים. מאזנו בנבחרת עומד על 20 ניצחונות, 12 תוצאות תיקו ותשעה הפסדים.

לאחר פרישתו, עבד כמאמן במערכת הנוער של ברצלונה. ב-1984 ייסד בית ספר לכדורגל לילדים, שנקרא "TARR", כראשי תיבות של שמות המייסדים: טורס, אסנסי, רשאק וריפה.

==קישורים חיצוניים==

* [http://www.jugadorsfcbarcelona.cat/database/index.php?option=com_hotproperty&task=view&id=90&Itemid=27 פרופיל השחקן] באתר Agrupació Barça Jugadors
* [https://www.fcbarcelona.com/en/card/648138/juan-manuel-asensi חואן מנואל אסנסי] באתר הרשמי של מועדון הכדורגל ברצלונה

קטגוריה:קשרי כדורגל ספרדים
קטגוריה:כדורגלנים ספרדים
קטגוריה:כדורגלני אלצ'ה
קטגוריה:כדורגלני ברצלונה
קטגוריה:כדורגלני פואבלה
קטגוריה:כדורגלני נבחרת ספרד
קטגוריה:כדורגלנים באולימפיאדת מקסיקו סיטי (1968)
קטגוריה:כדורגלני מונדיאל 1978
קטגוריה:כדורגלני יורו 1980
קטגוריה:מאמני כדורגל ספרדים
קטגוריה:אליקנטה: כדורגלנים
קטגוריה:ספרדים שנולדו ב-1949
סאריס

סאריס (ערבית: ساريس) היה כפר ערבי בהרי ירושלים, כ-10 קילומטרים מערבית לירושלים, באזור שוכנים כיום מושב שורש והיישוב הכפרי שואבה, בגובה 656 מטר מעל פני הים. סאריס' בערבית הוא אחד משמותיה הערביים של אלת המסטיק שנוכחותה מרובה באזור זה. סאריס מוזכרת בתרגום השבעים ברשימת הערים בנחלת שבט יהודה, ללא ציון מקביל בתנ"ך.
==היסטוריה==
במפקד האוכלוסין העות'מאני של שנת 1596 נמנו בכפר 292 תושבים. על כמה מבתי הכפר נמצא חותם שלמה חקוק בסלע.<ref name="B1893"></ref>

במאה העשרים הכפר היה שייך לנפת ירושלים שבמחוז ירושלים, על פי סקר הכפרים 1945 בארץ ישראל שטחי אדמותיו הוערכו ב-10,699 דונם עות'מאני ומספר תושביו הוערך ב-560 נפשות. 

במלחמת העצמאות הכפר שלט על הדרך לירושלים ויחד עם לוחמי הכפר בית מחסיר היה שותף פעיל בחסימת הכביש לירושלים בשער הגיא. ב-16 באפריל 1948, במסגרת מבצע הראל לפריצת הדרך לירושלים, נכבש הכפר למשך 5 שעות ובתיו נהרסו בשיטתיות כדי למנוע התבססות של כוחות ערביים לאחר עזיבת הכפר. על פי הודעת ההגנה נהרסו 42 בתים, בעוד הודעה רשמית של הבריטים דיווחה על הריסת 25 בתים בנוסף למסגד ובית הספר. תושבי סאריס עזבו קודם כיבוש הכפר או במהלך הקרב.

== סאריס ודרך בורמה ==
עם כיבוש הכפר בית מחסיר במסגרת מבצע מכבי ביום 11 במאי 1948 וכיבוש "המסרק" ובנוסף לכך כשנכבש הכפר סאריס ב-16 באפריל, הושלמה השליטה על הרכס שמדרום לשער הגיא - מסאריס לבית מחסיר, ברכס זה עבר חלקה המזרחי של דרך בורמה, מסאריס לכביש שער הגיא-הר-טוב.

דרך בורמה התחילה ממזרח לכפר דיר מוחיסין, שעל כביש מסמיה - לטרון (היום כביש 3) עברה בסמוך לכפרים בית ג'יז ובית סוסין, הדרך מתפתלת ועולה לרכס ממזרח לבית סוסין ואחר כך יורדת, חוצה את כביש הר-טוב (כביש 38 של ימינו משער הגיא לצומת שמשון) ועולה לבית מחסיר דרך "המסרק" משם המשיכה לסאריס ושם התחברה לכביש לירושלים.
==תמונות==
{|
|-
| 
יום כיבוש סאריס - בתמונה חבלני הגדוד הרביעי של חטיבת הראל לאחר שהשלימו את פיצוץ חלק מבתי הכפר 
 || 
מפת הרי יהודה בשנת 1943 ובה סאריס 
|}
== קישורים חיצוניים ==

*[https://web.archive.org/web/20200613092745/http://www.palmach.org.il/ כיבוש סאריס] באתר מרכז מידע פלמ"ח

== הערות שוליים ==

קטגוריה:הרי ירושלים: יישובים ערביים שנחרבו במלחמת העצמאות
אמנות מגויסת

יצירת אמנות מגויסת היא יצירת אמנות שמנסה באופן ברור לשנות את דעת הקהל בנוגע לנושאים שאינם קשורים באמנות – על פי רוב בנושאים חברתיים ומדיניים. יצירת אמנות מגויסת עשויה להיות מתחומי אמנות שונים, כמו שירה, סיפורת, קולנוע, ציור, או פיסול. בפזמונאות יש סוגה מגויסת שלמה שנקראת שירת מחאה. 

מבחינת יחסיה עם המשטר, לאמנות מגויסת שתי קטגוריות מנוגדות:
* אמנות המונחית על ידי המשטר ומגויסת לקידום מטרותיו. אמנות כזו אופיינית למשטר טוטליטרי.
* אמנות המתנגדת למשטר ומוחה על מעשיו. 

==ראו גם==
*פולחן אישיות
*תעמולה
*אקטיביזם ספרותי

== לקריאה נוספת ==
* דנה אריאלי-הורוביץ, רומנטיקה מפלדה, מאגנס, האוניברסיטה העברית.
* דנה אריאלי-הורוביץ, אמנות ורודנות, ההוצאה לאור של אוניברסיטת תל אביב.
* הדר בן אהרון והנרי וסרמן, "ורוח האומה מרחפת על פני היער" - הצייר קספר דויד פרידריך, עמ' 25-60, הוצאת האוניברסיטה הפתוחה.

== קישורים חיצוניים ==
* יובל דניאלי, [http://tnuathaavoda.info/art/2013-09-30-14-41-57.html אמנות בשירות רעיון], באתר "תנועת העבודה הישראלית"
* 

קטגוריה:אמנות
קטגוריה:דרכי מחאה
אברהם יוסף

הרב אברהם יוסף (נולד בכ"ה בתמוז ה'תש"ט, 22 ביולי 1949) הוא אב בית דין, רב ופוסק הלכה ספרדי ששימש כרבה הראשי הספרדי של חולון וחבר מועצת הרבנות הראשית לישראל.

ב-23 באפריל 2017 הרשיע אותו בית המשפט בשתי עבירות של הפרת אמונים. במסגרת הסדר טיעון נידון לחמישה חודשי מאסר על תנאי ולקנס של 75 אלף שקל, והוסכם שיתפטר מכהונתו כרב העיר חולון וכחבר מועצת הרבנות הראשית.

==קורות חייו==
נולד במצרים לרב עובדיה ולמרגלית יוסף. למד 14 שנים בישיבות פורת יוסף, קול תורה, וישיבת תורה והוראה. הרב יוסף שירת בצה"ל במשך כ-13 שנה כרב צבאי במגוון תפקידים, בהם רב בבסיס חיל האוויר ברפידים, רב מחוז חיפה, סגן רב חיל האוויר, ואחראי על תחום ההלכה וההסברה. במקביל כיהן כרב קהילה בצפון תל אביב בבית כנסת אבשלום במשך שלושים שנה עד בחירתו לרבנות העיר חולון. כמו כן, היה מנהל מכון אור המזרח להוצאת כתבי רבני המזרח, ויו"ר הוצאת שולחן ערוך המלא על ידי מכון ירושלים.
הוסמך לרבנות ולדינות
הרב יוסף מנחה תוכנית שאלות ותשובות ברדיו קול חי, וכן הוא עונה על שאלות באתר "מורשת" ובעלוני "הידברות".

בשנת תשנ"ט נבחר לכהן כרב הראשי הספרדי של חולון לצד הרב האשכנזי הרב אליהו יוחנן גוראריה. לאחר פטירת הרב של אור יהודה מינתה מועצת הרבנות הראשית את הרב יוסף כממלא מקומו, תפקיד אותו מילא בין 2008 ל-2011.

באוגוסט 2010, על רקע בג"ץ בית הספר בעמנואל, ציטט ברדיו את ההלכה שלפיה "כל הדן בדייני גויים ובערכאות שלהן אף על פי שהיו דיניהם כדיני ישראל הרי זה רשע וכאילו חרף וגדף והרים יד בתורת משה רבינו", והוסיף שאין לצרף למניין או לקבל כשליחי ציבור שופטים בבתי דין אזרחיים, גם אם הם טוענים שהם דנים דין תורה.

ב-23 באפריל 2017 הרשיע אותו בית המשפט בשתי עבירות של הפרת אמונים, משום שבמסגרת כהונתו ברבנויות הערים אור יהודה וחולון התנה מתן תעודות הכשר 'מהדרין' בכך שהבשר יהיה בהכשר של אחד משלושה בד"צים, כאשר אחד מהם, שהוא היחיד שפונה בעיקר לציבור ספרדי, הוא בד"צ בית יוסף שבשליטת קרובי משפחתו של הרב יוסף. בחודש נובמבר אושר הסדר טיעון והרב יוסף נידון לחמישה חודשי מאסר על תנאי ולקנס של 75 אלף שקל. במסגרת ההסדר הוסכם גם שהרב יוסף יתפטר מכהונתו כרב העיר וכחבר מועצת הרבנות הראשית ולא יתמודד בשבע השנים הקרובות לתפקיד אחר ברבנות. לאחר שעזב את משרת הרבנות הוא רב בית הכנסת 'מגן דוד' שבחולון.

לרב יוסף ארבעה בנים ובת. בנו הרב יצחק מכהן כרב קהילה בעיר אלעד.

==מספריו==
* אמרי אבי - שיחות ומאמרים על פרשת השבוע ב' חלקים
* טהרת יוסף - הלכות טהרת המשפחה
* קובץ זכור לאברהם ו׳ חלקים

==קישורים חיצוניים==
*[http://www.moreshet.co.il/web/shut/shut_result.asp?kodrav=10468 תשובות הרב אברהם יוסף באתר מורשת]
*
* 
* [https://www.inn.co.il/tags/%D7%94%D7%A8%D7%91_%D7%90%D7%91%D7%A8%D7%94%D7%9D_%D7%99%D7%95%D7%A1%D7%A3 כל הכתבות על הרב אברהם יוסף], באתר ערוץ 7

==הערות שוליים==

קטגוריה:רבנים צבאיים ישראלים
קטגוריה:רבנים ספרדיים ישראלים
קטגוריה:אור יהודה: רבנים
קטגוריה:חולון: רבנים
קטגוריה:רבני ערים בישראל
קטגוריה:רבנים חרדים ישראלים
קטגוריה:חברי מועצת הרבנות הראשית
קטגוריה:משפחת יוסף
קטגוריה:בוגרי ישיבת קול תורה
קטגוריה:בוגרי ישיבת פורת יוסף
קטגוריה:סגל רדיו קול חי
קטגוריה:מורשעים בדין בישראל
קטגוריה:רבנים ישראלים שהורשעו בדין
קטגוריה:מורשעים בהסדר טיעון
קטגוריה:ישראלים שנולדו ב-1949
לאון מונוסון

לאון מונוסון (בצרפתית: Léon Monosson; 21 בדצמבר 1892 – 17 בפברואר 1943) היה שחמטאי יהודי-בלארוסי-צרפתי.

== ביוגרםיה ==
מונוסון נולד בשצ'דרין, בלארוס. הגיע למקום העשירי בתחרות סנקט פטרבורג בשנת 1921, ולאחריה היגר לצרפת. התחרה באליפות פריז מספר פעמים במהלך חייו - ב-1928 סיים במקום החמישי (אברהם באראץ ניצח) וב-1935 ניצח בתחרות ונהיה אלוף פריז. ב-1938 הגיע למקום החמישי בתחרות Paris L'Echiquier, שבה ניצח בלדור הונלינגר. בינואר 1940 שיחק מונוסון עם וילהלם אורבך, יוסף צוקרמן ואחרים בתחרות פריז, בה ניצח סבלי גריגורייביץ' טרטקובר.

במהלך מלחמת העולם השנייה גורש מצרפת למחנה הריכוז אושוויץ, שם נרצח בשנת 1943.

==קישורים חיצוניים==

== הערות שוליים ==

קטגוריה:שחמטאים יהודים בלארוסים
קטגוריה:שחמטאים יהודים צרפתים
קטגוריה:יהודים בשואה: צרפת
קטגוריה:אסירים במחנה הריכוז אושוויץ
קטגוריה:שחמטאים שנספו בשואה
קטגוריה:ספורטאים שנספו במחנה ההשמדה אושוויץ
קטגוריה:צרפתים שנולדו ב-1892
קטגוריה:בלארוסים שנולדו ב-1892
קטגוריה:נפטרים ב-1943
קטגוריה:צרפתים שנפטרו ב-1943
שפירו

שפירו (ביידיש: שפירא; באנגלית: Shapiro; בגרמנית: Schapiro; בפולנית: Szapiro; ברוסית: Шапиро) הוא וריאנט של שם המשפחה .

קטגוריה:שמות משפחה
קטגוריה:שמות משפחה אשכנזיים
המוח האמצעי

המוח האמצעי
מיקום המוח האמצעי במוח האנושי.
המוח האמצעי או המוח התיכון (TA: Mesencephalon) הוא חלק של המוח הממוקם בחלקו העליון של גזע המוח.

בקצהו התחתון, המוח האמצעי מחובר לפונס, ובקצהו העליון למוח הביניים (תלמוס, היפותלמוס ועוד).

קליפת המוח הקדם-מצחית מקבלת שלוחות חזקות מתאי עצב דופמינרגיים של המוח האמצעי.

==חלקי המוח האמצעי==
חלוקה של המוח האמצעי
המוח האמצעי כולל בתוכו את הטקטום, הטגמנטום, הרגליות של המוח הגדול ועוד מספר גרעינים ואלומות עצב.
* טקטום (tectum) - משמעות השם היא "גג".
:*התליל העליון (Superior colliculus) - מקבל מידע חזותי. אזור זה ממלא תפקיד חשוב בשליטה על תנועות עיניים, רפלקסים של העיניים וכן על הזזת הראש בתגובה לגירויים.
:*התליל התחתון (Inferior colliculus) - מקבל מידע קולי. זוהי אחת מתחנות הביניים של מידע ממערכת השמיעה, לפני שהוא מגיע לתלמוס.
* טגמנטום (tegmentum) - משמעות השם "הכיסוי". מכיל מספר אזורים וגרעינים שונים, ביניהם:
:*החומר השחור (SN - substantia nigra) - מכיל תאי עצב שמפרישים דופמין וממלא תפקיד חשוב במסלולים מוטוריים של גרעיני הבסיס.
:*חומר אפור מרכזי (Periaqueductal gray matter) - אזור בטגמנטום המקיף את תעלת המוח ויש בו מעגלים עצביים המופקדים על התנהגיות הקשורות במין ופעולות הגנתיות.
:*הטגמנטום הגחוני (VTA - Ventral Tegmental Area) - ריכוז נוסף של תאים דופמינרגיים, אשר פועלים במסגרת מערכת החיזוק במוח.
:*הגרעין האדום (The red nucleus) - ממלא תפקיד מסוים בקואורדינציה מוטורית.
:*התצורה הרשתית, שנפרסת מהטגמנטום ועד לתחתית המוח המוארך.

==מעורבות במערכת החיזוק==

מערכת החיזוק היא מכלול המבנים והמסלולים העצביים במוח שיוצרים תחושה של עונג בתגובה לגירויים מסוימים. מערכת זו משפיעה על ההתנהגות בכך שהיא "מחזקת" התנהגויות מסוימות ומגדילה את הסיכוי שיחזרו על עצמן בעתיד.

מבנים מוחיים המקושרים למערכת החיזוק באופן משמעותי מעוצבבים על ידי שלוחות דופמינרגיות מהמוח האמצעי.
לתאי העצב הדופמינרגים של המוח האמצעי יש תגובה חזקה לחיזוקים ותפקיד חיוני ביצירה של מוטיבציה חיובית.

==התפתחות המוח האמצעי==
במהלך ההתפתחות העוברית, המוח האמצעי נוצר מהבועית האמצעית מבין השלוש שיוצאות מתוך צינור העצבים ליצור את המוח. במוח מפותח לגמרי, המוח האמצעי הוא הכי פחות ממוין מבין שלוש הבועיות.

מבחינה אבולוציונית, המוח האמצעי נחשב לחלק קדום במוח המשותף לרוב החוליתנים (ארכיפאליום).

==גלריית תמונות==
<gallery>
קובץ:Human brainstem-thalamus posterior view description.JPG|המוח האמצעי (מסומן ב-B)
קובץ:Midbrain small.gif|מיקום המוח האמצעי בתוך הגולגולת האנושית
</gallery>

==ראו גם==
* המוח המוארך

==קישורים חיצוניים==

* 

==הערות שוליים==

*
רייטיה

מפת האימפריה הרומית במאה ה-2 לספירה. רייטיה מסומנת בצבע אדום.
רייטיה (בלטינית: Raetia) היא חבל ארץ גאוגרפי והיסטורי במרכז אירופה שעל הרי האלפים (כיום בשווייץ ובדרום גרמניה).

==גבולותיה הגאוגרפיים==
רייטיה גבלה במזרח בפרובינקיה הרומית נוריקום, במערב בפרובינקיה הרומית גרמניה עילית, בדרום בפרובינקיה הרומית גאליה קיסאלפינה ובצפון באדמת ההלווטים. בתחומה נמצאו גם הריין העילי וגם אגם קונסטנץ. בהקבלה להיום נמצאים תחומיה של רייטיה בדרום שוואביה ובדרום בוואריה, בפורארלברג ובטירול, בצפון לומברדיה ובשווייץ כולה.

==היסטוריה==
===לפני היותה פרובינקיה רומית===
מעט ידוע על רייטיה לפני שהפכה לפרובינקיה רומית. אך ידוע שבשטחה ישבו ההלווטים שהיו אחד מהשבטים החזקים והלוחמניים ביותר מהשבטים הגאלים וכן שבט הרטים . שמה של רייטיה נגזר משמו של השליט של שבט ההלווטים, רייטוס. שמו של רייטוס נגזר מהמילה Rait שבניב מסוים של קלטית משמעו אדמה הררית. האזור תועד לראשונה בספרו של פוליביוס.

===פרובינקיה רומית===
בשנת 15 לפנה"ס נכבש האזור על ידי המצביאים הרומאים טיבריוס (לימים קיסר רומא) ודרוסוס. בסוף ימיה של האימפריה הרומית המערבית רייטיה נכבשה ונבזזה על ידי שבט האוסטרוגותים.

==כלכלה==
תחילה האמינו כי ברייטיה אין תועלת כלכלית. האדמה הייתה הררית, עם מעט שטחי מרעה ויערות רבים והפרובינקיה שמשה בעיקר למקום מסחר בכבשים ועץ. אך לקראת סוף ימיו של אוגוסטוס התגלה גם פוטנציאל ליין, דבש, שעווה וגבינה.

==ראו גם==
*היסטוריה של שווייץ
*הלווטים

==קישורים חיצוניים==

* 

קטגוריה:שווייץ: היסטוריה
קטגוריה:פרובינקיות רומיות
נמאוסוס

נמאוסוס או דאוס נמאוסוס (לטינית: Deus Nemausus) הוא אל של העיר נמאוסוס, כיום נים שבצרפת, על פי המיתולוגיה הקלטית. פולחנו היה נפוץ בעיר זו, אך לא מחוצה לה.

ייתכן שמקור שמו של האל בשם של יער שהיה מקודש לשבט הקלטי וולקאה ארקומיקי, או באל מעיין המרפא המצוי בלב העיר.

האסטרואיד 51 Nemausa שהתגלה ב-1858 נקרא על שמו. 

==לקריאה נוספת==
<div style="direction: ltr;">
*Green, Miranda, Dictionary of Celtic Myth and Legend, Thames and Hudson Ltd., London, 1997
* Green, Miranda, The Celtic World, Routledge, 1996
</div>

==קישורים חיצוניים==
*[http://www.mandrake-press.co.uk/Definitions/celticmythbeings.html אלים קלטיים מקומיים]

קטגוריה:אלים בריטיים וגאליים קדומים
קטגוריה:אלי ים ונהר
קטגוריה:דמויות מהמיתולוגיה שעל שמן כוכב לכת מינורי
קטגוריה:נים (עיר)
מארק יוז (כדורגלן)

לסלי מארק יוז (באנגלית: Leslie Mark Hughes; נולד ב-1 בנובמבר 1963 ברואבון (Ruabon), רקסהאם) הידוע בשם מארק יוז הוא כדורגלן עבר ולשי ששיחק בעמדת החלוץ, ומאמן קבוצת ברדפורד סיטי. כשחקן נבחרת ויילס, הוא ערך 72 הופעות וכבש 16 שערים.

== קריירה ==
במהלך קריירת המשחק שלו, יוז נודע בעיקר בשל שתי תקופותיו במנצ'סטר יונייטד, אבל שיחק גם בקבוצות ברצלונה מספרד, באיירן מינכן ממערב גרמניה, בנוסף למועדונים האנגליים צ'לסי, סאות'המפטון, אברטון ולבסוף בלקברן רוברס, לפני שפרש בשנת 2002.

יוז זכה בתארים רבים במהלך הקריירה שלו ככדורגלן, ביניהם שתי אליפויות הפרמייר ליג, ארבעה גביעים אנגליים ושלושה גביעי הפוטבול ליג; וכמו כן שתי זכיות בגביע אירופה למחזיקות גביע. הוא הגיע פעם אחת למקום השני בגביע האנגלי ופעמיים למקום השני בגביע הפוטבול ליג. כמו כן, הוא זכה פעם אחת בתואר הכדורגלן הצעיר של השנה בליגה האנגלית.

מינויו למאמן הנבחרת הלאומית של ויילס היה תפקיד האימון הראשון שלו – הוא מונה לתפקיד בשנת 1999 ונשאר בו עד שנת 2004; אף על פי שכשל בהעפלה עם הנבחרת לטורנירי גביע העולם או אליפות אירופה, הוא היה קרוב להוביל אותה להעפלה לטורניר יורו 2004.

לאחר מכן אימן במשך ארבע עונות את בלקברן רוברס, וב-2008 עבר לאמן את מנצ'סטר סיטי. הוא פוטר ממנצ'סטר סיטי בדצמבר 2009. ביולי 2010 מונה למאמן פולהאם, וביוני 2011 התפטר מתפקידו. בינואר 2012 מונה למאמן קווינס פארק ריינג'רס, ובנובמבר של אותה שנה פוטר לאחר פתיחה כושלת לעונת 2012/13.

ב-30 במאי 2013 מונה יוז למאמנה של סטוק סיטי מהפרמייר ליג האנגלית. ב-6 בינואר 2018 פוטר מתפקידו.

ב-14 במרץ 2018 מונה יוז למאמנה של סאות'המפטון מהפרמייר ליג.

ב-24 בפברואר 2022 מונה למאמנה של ברדפורד סיטי מהפוטבול ליג השנייה.

== תארים ==
=== כשחקן ===
;מנצ'סטר יונייטד
* אליפות הפרמייר ליג: 1992/1993, 1993/1994
* גביע ה-FA: 1984/1985, 1989/1990, 1993/1994
* גביע הפוטבול ליג: 1991/1992
* מגן הקהילה: 1990, 1993, 1994
* גביע אירופה למחזיקות גביע: 1990/1991
* הסופר קאפ האירופי: 1991

;צ'לסי
* גביע ה-FA: 1996/1997
* גביע הפוטבול ליג: 1997/1998
* גביע אירופה למחזיקות גביע: 1997/1998

;בלקברן רוברס
* גביע הפוטבול ליג: 2000/2001

;אישיים
* שחקן העונה של צ'לסי: 1996/1997

=== מאמן ===
* מאמן החודש בפרמייר ליג: אוקטובר 2007

==קישורים חיצוניים==

קטגוריה:כדורגלנים ולשים
קטגוריה:חלוצי כדורגל ולשים
קטגוריה:רקסהאם: כדורגלנים
קטגוריה:כדורגלני מנצ'סטר יונייטד
קטגוריה:כדורגלני ברצלונה
קטגוריה:כדורגלני באיירן מינכן
קטגוריה:כדורגלני צ'לסי
קטגוריה:כדורגלני סאות'המפטון
קטגוריה:כדורגלני אברטון
קטגוריה:כדורגלני בלקברן רוברס
קטגוריה:מאמני כדורגל ולשים
קטגוריה:מאמני נבחרת ויילס בכדורגל
קטגוריה:מאמני מנצ'סטר סיטי
קטגוריה:מאמני בלקברן רוברס
קטגוריה:מאמני פולהאם
קטגוריה:מאמני קווינס פארק ריינג'רס
קטגוריה:מאמני סטוק סיטי
קטגוריה:חברי היכל התהילה של הכדורגל האנגלי
קטגוריה:זוכי פרס הכדורגלן הצעיר של השנה בליגה האנגלית
קטגוריה:מאמני סאות'המפטון
קטגוריה:בריטים שנולדו ב-1963